
Deres venner og kjente. 

FORORD 


Ofte har jeg vært opmuntret til å samle en del av 
de mange eiendommelige oplevelser, som især vi gamle 
metodistpredikanter oplevde. Vårt arbeide som en Guds 
ords forkynner, var for næsten seksti år siden ikke som. 
i våre dager. Dengang var en metodistpredikant be- 
traktet som en vranglærer og den behandling vi ofte 
fikk, var av en sådan art, at mine yngre kolleger ikke 
tilnærmelsesvis vet, hvad vi gamle har måttet døie. 

Når jeg nu søker å samle en del av (disse oplevelser, 
er det trangen til på nogen måte å kunne være med i 
arbeidet for Gud og vår kirke, som har bragt mig til 
å realisere saken. Evangelistvirksomheten i Nord-Norge 
har tiltalt mig sterkt. To ganger siden jeg blev pensjo- 
nert har jeg besøkt Nordre distrikt, helt til Hammer- 
fest, og forkynt evangeliet. Nu er jeg for gammel til 
å begi mig ut på en sådan reise. Det var da tanken 
at der ved salg av denne bok kunne samles penger til 
de unge brødres underhold, der arbeider som evange- 
lister der nord. I den tanke sendes dette lille arbeide 
ut, under bønn om at jeg på den vis kan få være med 
i den store gjerning å bringe til de mange der nord det 
budskap som i unge år førte mig til Gud. Må det lyikkes. 


Eders i Herren 


Tone ge: Wiel. 


1987. 1877. 


KALL TIL PREKEBGJEBNINGEN 


Allerede som barn stod den tanke for mig: Tenk om 
du, når du blir stor, kan bli prest! Jeg hadde jo da 
intet begrep om hvad sann kristendom var og hvad det 
vil si å være en Guds ords forkynner, og dog var der 
stunder, da jeg i elleve-årsalderen søkte ensombheten og 
bøide mine kne i bønn til Gud. I min konfirmasjonstid 
var jeg sterkt under Guds Åndås påvirkning, men kom 
ikke igjennem. 

Efter å ha gjennemgått Borås" tekniske skole og 
fått min ansettelse som ingeniør ved jernbaneanlegget 

i Smålenene, blev jeg omvendt til Gud, og sluttet mig 
til metodistkirken. Jeg kom snart op i et religiøst ar- 
beide. Litt efter hvert våknet jeg op til bevisst kall om 
å ofre mig i Herrens gjerning, som en Guds ords for- 
kynner. Det var en ikke liten kamp å komme igjennem. 

Under mine vanskeligheter henvendte jeg mig til 
samle pastor Willerup i Kjøbenhavn, om råd og vei- 
ledning. Hans svar var: «Forbli i din stilling og slå 
alle andre tanker bort; har Gud kalt dig til en Guds 
ords forkynner, vil han nok vite å finne dig.» Jeg gjorde 
«om han bad mig. Imidler'id blev Guds kall mig for 
sterkt. Jeg måtte til sist gi op og søkte om adgang til 
den teologiske skole i Stockholm. 

Efter avsluttet avgangseksamen, blev jeg av distrikts- 
forstander, pastor I. P. Larson anmodet om å gå til 
Avesta i Dalarne, for der å opta arbeidet for vår kirke. 
Det var i ausust 1877, og dermed var min livsbane gitt. 


ANSETT 


Et lavt kulturtrin. 


Folket i Avesta og tilstøtende trakter stod, ved den 
tid jeg fikk anledning til å preke Guds ord blandt dem, 
temmelig lavt. Særlig var drukkenskap og dermed rå 
opførsel nokså jevnt almindelig. En sanm kristen måtte 
man lete efter. Jeg blev særlig minnet om dette, da 
jeg efter 47 års fravær besøkte Avesta. Efter at jeg hadde 
holdt min første preken, kom en av mienighetsstyret;s 
medlemmer op til mig og sa: «Før jeg gnsker Dem vel- 
kommen til oss, må jeg be om forlatelse; for da på: 
storen for 47 år siden var her i byen, forbannet jeg 
Dem til det nederste helvete; men nu er jeg frelst — 
pris skje Gud — og nu tilhører jeg denne menighet. 
Og så sier jeg velkommen til oss.» 

Efter at jeg hadde arbeidet der nogen måneder, blev 
jeg anmodet om å komme til et jernbruk for å tale Guds 
ord. Min husvert, en gudfryktig og uforferdet broder, 
fulgte mig dit. Vi kom like før tiden for møtets av- 
holdelse, så jeg straks måtte begynne møtet, mens bro- 
deren fikk satt hesten inn på stallen. Lokalet var stu- 
vende fullt. Plassen var så trang at det ikke var mulig 
å falle på kne, da jeg ledet i bønn. Jeg blev dog cp- 
merksom på, under det jeg bad, at det blev nokså urolig 

i forsamlingen. Jeg så en herre i stor pels trenge sig 
frem til bordet, hvor jeg stod, kastet s'n lue og hansker 
på bordet, begynte å harke og hoste, hvorefter han med 
dyp stemme sa: «Nu kan det være nok.» Da jeg ikke 
lot mig skremme, lød det med tordenstemme: «Nu kan 
herren tie!» Da heller ikke det bragte mig til taushet, 
grep han mig med et kraftig tak i min skulder og skrek 
inn i mitt øre: «Hører herren — jeg sier han skal tie!» 
Jeg blev taus. Ikke et ord kom over mine leber; jeg Fun 
«spiste» ham med mine øine i flere minutter. Da sa 
han: «Undskyld, jeg tror De er en dannet mann.» Mitt 
svar var: «Ja, jeg våger å gjøre krav på det; men hvem 
er De, min herre?» Dette var dog mere enn han kunde 
døie. Han vendte sig mot mig og i en heftig tone skrek 
han: «Jeg er patron her på bruket. Her behøver vi ikke 
sådanne «vinkelpredikanter» som herren er. Mitt folk 
har både salmebok og katekismus.» Og idet han løftet 
sin stokk i været, skrek han: «Hvem er det av mine 
folk som våger å kalle nogen predikant hit uten min 
tillatelse? — Ut, alle sammen!» Og hele forsamlingen 
styrtet på dør. I dette øieblikk kom min husvert inn, 
efter å ha satt inn hesten. Da han så hele forsamlingen 
styrte på dør, sa han: «Hvad er dog dette, nu skal vi 
jo be til Gud!» Men alle styrtet redselsslagne ut. Den 
siste som kom, var brukspatronen, som havnet i bro- 
derens armer, og han sa til ham: «Stans nu, patron, så 
skal vi to be til Gud.» Intet hjalp dog; patronen gikk 
hjem og hele forsamlingen kom inn igjen og vi hadde 
siden et godt møte. Hjemkommen tilskrev jeg bruks- 
patronen og bad ham vende sig til Gud og bli en kristen. 

Hans svar lød således: «Hvem er De som våger å klandre 
min kristenidomskunnskap? De får vente med å komme 
hit til jeg kaller Dem.» Jeg fikk dog aldri nogen inn- 
bydelse fra ham. Siste gang jeg passerte hans bruk pr. 
jernbane, stod han på stasjonen og gav mig en vennlig 
hilsen og et smil. 

Ved juletider fikk jeg en av predikantskolens elever, 
— Alfred Anderson, som siden drog til Amerika, — til 
å vikariere for mig i Avesta, så jeg kunde reise til mitt 
foreldrehjem i høitiden. Ved et møte vi hadde straks 
jeg kam tilbake, var en mann fra Högfors — et større 
Jernverk i nærheten — til stede i forsamlingen. Han 
innbød mig å komme til sitt hjem for å preke. Da An- 
derson hadde en tid tilbake før han skulde tilbake til 
skolen, opmuntret jeg ham til å reise til Högfors, og 
lovet, at om Gud velsignet ham med vekkelse, vilde jeg 
komme efter i åtte dager. Gud sav broderen vekkelse. 
Især blandt ungdommen, så deres danse- og drikkelag 
gikk overstyr. Jeg måtte da innfri mitt løfte, og drog 
der ned. Her var folket så rå, at når jeg kom med to- 
get, midt på dagen, og passerte forbi brukspatronens 
hovedbygning, stod hans folk og hilste mig med skjells- 
ord og stenkast. Her gikk det så vidt at en mann i raseri 
over at hans søster var blitt omvendt, kom styrtende inn 
i forsamlingen med en stor kniv i hånden for å drepe 
predikanten. 

En aften, da pastor Elmstrøm fra Uppsala preket 
og jeg hadde tatt plass midt i den fullpakkede forsam- 
ling med et lys i en flaske for å lyse litt op, inntraff føl- 
gende: Litt foran mig stod stasjonsmesteren ved jern- 

banen. Han forsøkte å gjøre så meget spetakkel som 
mulig, og når det var satt i gang, krøp han ned på huk 
for riktig å le ut. Forsiktig søkte jeg å nærme mig til 
ham, og da han næste gang skulde sette sig ned, for 
riktig å fornøie sig og le, satte også jeg mig på huk 
og holdt lyset op mellem oss. Sam en viskelærsball spratt 
han op og sprang på dør. Jeg tenkte: Gud vet nok å 
finne alle dem som ringeakter hans ord. 

Da vi begynte vårt arbeide i Högfors, var det en enke 
med datter og to sønner, som sa: «Her har vel metodist- 
ene tenkt å gjøre proselyter, men det skal aldri skje!» 
Da jeg annen gang var i Högfors og skulde reise hjem, 
blev jeg anmodet om å besøke stedet regelmessig. Her- 
til svarte Jeg, at da jeg var ansatt for å ivareta arbeidet 
i Avesta, kunde jeg ikke sprede mitt arbeide på den 
vis, men hvis de som var omvendte til Gud ved vår virk- 
somhet, ønsket å slutte sig til vår kirke, så vi fikk en 
klasse tilhørende mietodistmenigheten, da kunde jeg be- 
søke stedet regelmessig. Jeg øsav da anledning til dem 
som vilde tegne sig på prøve, å opgi sine navn. De første 
som kom, var den ovennevnte mor med sine tre barn. 
Det var mig en glede 47 år senere å treffe en av søn- 
nene igjen som lokalpredikant i Våsterås. 

Siden jeg nevner Våsterås, må jeg fortelle noget. — 
Jeg mottok våren 1878 brev fra en metodist, visstnok 
innflyttet til Våsterås fra Stockholm. Han bad mig 
komme der en søndag for å preke. Jeg reiste og talte 
to ganger i et Goodtemplar-lokale. Jeg var den første 
metodistpredikant i Våsterås. Jeg hadde ikke kommit 
til å feste mig ved dette tilfeldige besøk, hvis ikke noget 

hadde inntruffet 47 år senere: Jeg hadde preket i Petri- 
kirken i Stockholm en aften, da en dame i 50-årsalderen 
efter møtets avslutning kom og hilste på mig. Hennes 
ord til mig var: «Næst Gud takker jeg Dem: for at jeg 
er en kristen og en metodist.» På mitt spørsmål om 
hvordan det forholdt sig med den sak, fortalte hun: 
«Våren 1878 — for 47 år siden — kom De på min fars 
anmodning til Våsterås og preket to ganger. Jeg var 
med på disse to møter, og det Guds 'ord De dengang talte, 
bragte mig til å ta et personlig standpunkt for Gud, 
og siden har Herren bevart mig i sitt samfund. Den- 
gang var jeg en småpike på syv år.» Dette var Jo en 
stor opmiuntring for mig, men ikke det alene, det var 
en dyp lærdom om at selv et barn kan bringes i et per- 
sonlig trosforhold til Gud og bli bevart. Må vi aldri 
glemme det. Vi må ikke bare røkte fårene, men også 
lammene! — 

Foruten i Högfors begynte jeg vår kirkes arbeide i 
Nordberg og Fagersta, under den tid jeg var ansatt i 
Avesta. Og Gud velsignet arbeidet med sjelers frelse 
der, som Paulus sier: «De gjorde ikke alene hvad vi 
håpet, men de hengav sig først til Herren og derefter 
til oss, efter Guds vilje.» Da jeg den 2. september 1877 
holdt min første preken i Avesta, hadde vi ikke flere 
medlemmer av vår kirke enn min husvert Rosendal og 
hustru, men da jeg reiste til årskonferansen i Gøteborg 
i juni 1878, hadde vi 'en menighet på 30 medlemmer i 
full forening og en del på prøve, samt to bra søndags- 
skoler. Gud være takk! 


Metodistkirken i Såffle. 


SAFFLE 


Min far kjøpte Såffle gods i Vårmeland og vi flyttet 
dit sommeren 1867. Da jeg efter avsluttet eksamen 
ved vår kirkes teologiske skole, kom hjem, leide jeg 
et lokale og ordnet det i stand for eventuell virksomhet 
av vår kirke. Jeg hadde flere søstre og nogen kusiner, 
som var tilknyttet Kristinehams metodistmenighet, men 
vi ønsket jo å få egen predikant. Det kom til virkelighet 
således: 

Et musikkstykkes virkning. 
Vi søsken gjorde våre beregninger og mente at vi 


ved å be våre mange venner og bekjente skulde kunne 
samle seks hundre kroner. Efter denne kalkulasjon 

sendte vi et brev til distriktsforstanderen, hvori vi frem- 
holdt den tanke, at om en metodistpredikant ansattes 
i Såffle, kunde vi det første år gi ham seks hundre kro- 
ner, dog måtte tilbudet om predikant komme som en 
forespørsel, om vi kunne love seks hundre kroner det 
første år. Straks efter årskonferansen kom der et tele- 
gram sålydende: «Kan vennene i Såffle bidra seks 
hundre kroner, kommer straks predikant.» Da tele- 
grammet kom, spurte min far mig om hvad det inne- 
holdt. Jeg rakte ham telegrammet og lot ham lese det. 
«Jaså — hvad vil du svare på det?» «Jeg får vel svare 
nei,» var mitt svar. Han sa: «Gå inn til mitt skrive- 
bord og skriv telegrammet.» Jeg hadde nettop satt mig 
ned, da han kom og sa: «Du kan ikke telegrafere. Gå 
bort, så skal jeg gjøre det.» Han sendte følgende tele- 
gram: «Mine barn tillates ikke å binde sig til noget un- 
derhold til predikant.» Jeg tenkte: «Det var bra, nu 
ser distriktsforstanderen at vi er umyndiggjort.» Jeg 
var jo da nettop kommet hjem fra vår teologiske skole. 

Næste dags eftermiddag kom uventet en av mine ka- 
merater fra predikantskolen inn ad døren. Jeg spurte 
ham forundret: «Hvorfor kommer du her?» Hans svar 
var: «Distriktsforstanderen har sendt mig hit for å opta 
arbeidet for vår kirke.» 

Her var gode råd dyre. Hvordan skulde denne knute 
hugges over? — Jeg gikk straks til min far og sa: «En 
av mine venner fra Stockholm er kommet til mig.» Han 
svarte: «Hvad vei er han kommet og har han nogen 
bagasje?» Jeg svarte: «Han er kommet med dampbåten 
og hans bagasje står ombord.» Han sa: «Gå ned til stall- 

gutten; få hest og vogn og hent den op.» Før vi spiste 
aftens sa jeg til min venn: «Min far er meget musikalsk. 
Så snart vi har spist aftens, skal du uten opfordring, 
sette dig ved pianoet og spille det beste du kan. Vinner 
du ved din musikk min far, kommer du til å bli her; 
hvis ikke må du reise imorgen.» Han gjorde som jeg 
foreslo og hadde jo ikke spilt lenge før min far för op 
og bort til pianoet, hvor han fulgte hans musikk med 
den største interesse. Da spillet var over, sa far: «De 
spiller jo aldeles utmerket. Hvad er da De for noget?» 
«Jo,» var svaret, «Jeg er metodistpredikant.» «Hvor har 
så De Deres ansettelse?» «Her i Såffle.» — Vi gikk 
stilltiende til sengs. 

Næste morgen kom min far ti! mig. «Nu forstår jeg,» 
sa han, «dette var predikanten som skulde komme, hvis 
seks hundre kroner kunde skaffes. Når han nu allikevel 
er kommet, så gå ned og be stallgutten komme op med 
hest og vogn, så får vi reise ned i Såffle og se på lokalet 
du har leid til kirke.» Min far, min venn og jeg kjørte 
avsted. 

Kommet frem til lokalet — som bestod av tre væ- 
relser, hvorav de to var gjort til sal med benker og 
prekestol og det tredje stod tomt, sa min far: «Så dette 
er kirken, og i det tomme værelset, skal presten bo der?» 
Jeg svarte: «Ja, det var tanken.» Så vendte min far 
sig til min venn og sa: «Hør nu, i eftermiddag skal vi 
møblere dette værelse til Dem. Melk, fløte smør og ost 
kan De få fra mitt meieri. Kaffe koker De selv og brød 
kan De kjøpe. Middag kan De gå hjem til oss og spise.» 
Siden sa han til mig: «Din venn ser så luslitt ut. Be 

skredderen sy en pen sort dress til ham. Be samtidig 
skomaker Olsen sy nye støvler til ham.» Og da han kom 
hjem, sa han til mine søstre: «Undersøk om presten 
har noget til undertøi, eller får dere sy noget til ham.» 
— Alt dette virket et musikkstykke. Og det var begyn- 
nelsen til Såffle metodistmenigihet. 

Da årskonferansen næste år skulde holdes i Gøteborg 
og jeg på gjennemreise fra Avesta kom innom mitt for- 
eldrehjem, fulgte min far med til årskonferansen. 

Efter første sesjons avslutning presenterte jeg min 
far for distriktsforstanderen. Min far sa da til ham: 
«Når nu min sønn er blitt metodistpredikant, kan vel 
han sendes til Såffle likeså godt som nogen annen?» — 
Så fikk jeg da min ansettelse ved mitt foreldrehjem. 

Skjønt man i den tid i Sverige kunde være metodist 
og bli stående i statskirken, så tiltalte dette ikke mig. 
Jeg ønsket å organisere en metodistmenighet som stod 
på egne ben. Utmeldelse av den svenske kirke var jo 
ikke så lett som i Norge. Jeg måtte da, efter svensk lov, 
oversende sognepresten en fortegnelse over alle dem som 
vilde tre ut av statskirken — første gang var det tyve 
personer. På to-månedsdagen derefter skulde alle miøte 
op på sogneprestens kontor for personlig å uttale at de 
ønsket å tre ut av den evange!isk-lutherske kirke og 
vilde slutte sig til metodistkirken. 

Da dette var noget særlig interessant, hadde sogne- 
presten sendt bud til herskapsfolkene omkring at de 
kunde få være til stede og høre på det som skulde finne 

sted når tyve personer skulde utmeldes av den svenske 
kirke. Alle disse var da plassert i et sideværelse til 
sogneprestens kontor, hvortil døren stod på gløtt, så de 
uten å sees, kunde følge forhandlingenes gang. Ved an- 
komsten med min lille hjord blev jeg vennlig møtt av 
den gamle prest. Da jeg visste at sognepresten hadde 
to værelser til kontor og fryktet for at mine folk vilde 
bli anvist plass i det ytre kontor og derfra muligens bli 
innkalt én for én til eksaminasjon, hadde jeg sagt til 
dem, at hvis jeg blev anmodet om å gå inn på det indre 
kontor, skulde de alle følge mig. På den vis kom vi alle 
inn. Jeg blev plassert vis å vis sognepresten ved hans 
skrivebord, de tyve på stoler på to sider rundt i værelset. 
Sognepresten begynte således: «Det er en meget sørge- 
lig ting, når man vil uttre av den evangelisk-lutherske 
kirke. Det kan dog gå an når man slutter sig til Den 
biskoppelige metodistkirke, for det er det kirkesamfund 
som står oss nærmest. Metodistkirken adskiller sig fra 
den evangelisk-lutherske kirke kun i tre punkter. 

Det første punkt er» — her henvendte han sig til 
mig — «at dere metodistprester preker ex tempore, mens 
vi lutherske prester har skrevne prekener. 

Det annet punkt er at dere metodister har nogen 
møter som dere kaller klassemøter, og de synes vi lu- 
theranere ikke om. 

Det tredje punkt er at I sier eder å være Guds barn. 
Det kan jo intet menneske vite før de dør, og hert ligger 
villfarelsen.» 

En kvinne av mine folk sa høit: Stakkars gamle 
mann!» En annen reiste sig, foldet sine hender og ut- 

brøt: «Jo, pris skje Gud! jeg kan si at jeg er et Guds 
barn, for Herren har av nåde frelst mig.» Og så fort- 
satte de andre nitten og øav sitt frimodige vidnesbyrd 
om frelsen i Kristus. Da dette var over, vendte jeg mig 
til den gamle prest, idet jeg, som svensk skikk er, kalte 
den gamle for «farbror», og sa: «Nu, farbror, har vi 
hatt klassemøte, som De ikke syntes cm.» 

Efter denne innledning begynte navneopropet, da en- 
hver høilytt måtte uttale sitt ønske om å tre ut av iden 
lutherske kirke, for å overgå til metodistkirken. Jeg 
skal gjengi et par av disse: 

«Anna Lisa Persdatter fra Återsløp, hustru eller 
enke — hvilket du nu er. Ja, det gjør presis det samme, 
for din mann har ikke vært hjemme på syv år. Vil du 
uttre av den evangelisk-lutherske kirke for å overgå til 
Den biskoppelige metodistkirke?» — «Anna Johanson — 
nei, det var ikke riktig — du heter vel Johansdatter, 
mener jeg, for man forandrer vel ikke kjønn, når man 
går ut av den lutherske kirke? Vil du uttre» o.s.v. 

Da alle tyve var gjennemgått og hadde svart sitt 
ja, vendte den gamle prest sig til mig og sa: «Jeg kan 
forby Johannes å preke.» (Han hadde jo konfirmert 
mig.) Hertil svarte jeg: «Det kan jo farbror gjerne 
forsøke, men jeg kommier nok til å preke allikevel.» 
«Ja,» sa den gamle, «det lønner sig vel ikke, og da lar 
jeg det være.» «Ja, farbror,» sa jeg, «det er nok det 
beste.» Og så skiltes vi som venrer og vår lille menighet 
var lovlig organisert. 

Da jeg hadde betjent menivheten i ett år, kom en 
deputasjon fra den lutherske indremisjon til min far og 

bad om en tomt til et bedehus. Min far innvilget deres 
forlangende og tilbød dem tømmer for fem hundre kro- 
ner til å bygge av, hvis metodistene fikk preke hos dem. 
Men det vilde de ikke gå med på. Da jeg stod og hørte 
på dette, spurte min far mig: «Vil metodistene la lu- 
theranerne preke hos sig, om dere får tomt og tømmer?» 
hvortil jeg selvfølgelig svarte ja. 

Når jeg tenker tilbake på min kjære far, er det med 
dyp takk i min sjel. Han var det fine, hjertemenneske, 
der var vokset op og hadde levd under store forhold, og 
heller ikke hadde vært vant til å tenke på Gud og hans 
rike. At han helt kunde vinnes. Han var en skarp og 
klok mann. Med min formann som. predikant i Såffle 
hadde han ofte diskutert religiøse spørsmål. Da jeg kom, 
vilde han fortsette på samme vis, men jeg sa til ham:: 
«Det skal vi ikke gjøre. La oss heller tale om veien til 
Gud for frelse.» Han hadde bygget en villa i to etasjer, 
som han sa skulde bli min mors enkesete. Der innredet 
han tre store værelser til kirkelokale og tre værelser og 
kjøkken til mig, som vi hadde gratis. Efter at jeg en 
natt hadde sittet ved min fars dødsleie, begynte vi om 
morgenen på arbeidet på vår kirke. Jeg må først takke 
Gud, som gav mig en så god og cpofrende far, og vel- 
signe hans minne. 

Under den tid jeg betjente Såffle menighet, hadde 
jeg besøk av pastor Julin — en riktig original fyr. En 
av de første aftener han hadde pre'et hos mi 18, hilste han 
i forsamlingen på en dame som sann= vnligvis hadde til- 
talt ham. Han spurte mig nemlig: «Hvem var den 
damen?» dJeg svarte: «Det var ort til apotekeren.» 

Straks sa han: «Dit går vi imorgen formiddag på visitt.» 
«Nei,» svarte jeg, «det tror jeg ikke er heldig. Hennes 
mann er alt annet enn en kristen person. J eg har per- 
sonlig aldri vært i deres hjem.» Imidlertid fastholdt 
han sin tanke, og den næste formiddag drog han, en an- 
nen kollega og jeg avsted. Da vi ringte på entrédøren 
kom apotekeren selv og lukket op. Julin grep ordet og 
sa: «Jeg heter pastor Julin, dette er min venn, pastor 
Kalle H., og pastor Wiel er nok kjent før.» Vi blev selv- 
følgelig budt inn og Julin tok ordet: « Hør du, Kalle, 
spill og syng en sang for oss.» Ja, Kalle satte sig ved 
pianoet og sang. Da det var over, sa Julin: «Se så, nu 
har vi sunget, nu bør vi lese et Guds ord. Apotekeren 
er kanskje så vennlig å skaffe oss en bibel.» Som en 
forstyrret sprang apotekeren og lette forgjeves efter en 
bibel. Formodentlig fantes der ikke nogen i dette hjem. 
Julin greide situasjonen ved å si: «N U, Vi klarer oss 
uten bibel, og nu leser vi Davids 28. salme», som han 
da fremsa. «Nu skal vi ha bønn. Apoteker, fall på kne 
her ved min stol, mens vi ber.» Muligens for første gang 
knelte apotekeren ned og Julin holdt bønn, hvorefter vi 
sa farvel og gikk. 

Den næste aften hilste Julin på en godseiers frue 
på vårt møte, og spurte henne, hvad tid folket hos dem 
hadde sin middag. Hun svarte: «Klokken tolv.» «Vel,» 
sa Julin, «da kommer vi til Dem imorgen klokken tolv, 
og så preker jeg for folket på kjøkkenet.» Fruen ønsket 
oss velkommen og efter en deilig kjøretur — næsten en 
mil — kom vi til herregården nogen minutter før tolv. 
Vi blev vennlig mottatt ved ankomsten. Julin tok sitt 

ur op og idet han vendte sig til husets frue, sa han: «Ja, 
nu preker jeg klokken tolv på kjøkkenet. Klokken to må 
vi reise, så hvis fruen har tenkt å by oss middag, må 
den være ferdig før klokken to.» Den arme frue hadde 
visst ikke tenkt å by oss middag, men syntes vel hun 
måtte gjøre det og hadde et forferdelig mas for å få 
middagen ferdig. — Det er i grunnen godt at vi i vår 
tid er litt mere beskjedne. 

Våren 1879 hadde vi et kretsmøte i Såffle. Vi hadde 
da, som nu, skrevne emne som vi, efter å ha hørt dem, 
samtalte over. Det var den tid, da lektor Waldenstrøm 
offentlig forfektet sin opfatning av forsoningsspørsmå- 
let. Så inntraff følgende: Vi holdt på å samtale om for- 
soningsspørsmålet, da en fremmed herre reiste sig og 
spurte møtets formann om han, som en fremmed, fikk 
lov til å si noget. Dette blev innvilget, og han sa: «Det 
kjente Guds ord som i vår bibel lyder så: «Gud var i 
Kristus og forsonet verden med sig selv» (2. Kor. 5, 19, 
svensk oversettelse). Dette skal efter grunnteksten være: 
Forsonende verden med sig selv, hvilket viser at for- 
soningen er en ikke avsluttet, men stadig fortsettende 
handling. Dette er den Waldenstrømske tanke.» Efter 
at han hadde talt, reiste en av våre gamle metodistpasto- 
rer sig og sa: «Jeg kan dessverre ikke, som den siste 
taler, henvise til grunnsproget, for det forstår jeg ikke, 
men jeg er opmerksom på at der står, at Gud var i 
Kristo, hvilket jo betegner en forbigangen tid og dermed 
en avsluttet handling, hvorfor også apostelen sier, at 
Gud kan vise sin rettferdighet, så han kunde være rett- 
ferdig og gjøre den rettferdig som har troen på Jesus.» 

(Rom. 3, 26.) Den lærde mann forblev taus, tok sin hatt 
og gikk. 

Under den tid jeg betjente Såffle menighet, optok 
jeg arbeidet i Hildringsberg, et større sagbruk nord for 
Såffle, ved Glavsfjoden. Da jeg første gang kom der 
for å besøke tre av mine kusiner, som tilhørte Såffle 
menighet, tildrog der sig følgende: De ønsket at jeg 
skulde preke mens jeg var der, hvorfor de gikk til skole- 
læreren og bad om jeg fikk holde møte på skolehuset. 
Det falt ille ut. Han var rent avvisende. Imidlertid 
skulde han selv preke den aften. Vi bestemte oss til 
å gå på hans møte, som jo var alt annet enn opmuntrende. 
Da han var ferdig med sitt møte, sa han til forsamlin- 
gen: «Frøknene Holst (mine kusiner), som er tilflyttet 
stedet, er metodister. I bør vokte eder for dem, det er 
farlige mennesker.» — Da alt var over, reiste jeg mig 
og bekjentgjorde at jeg den næste aften klokken åtte vilde 
preke utenfor skolehuset, på landeveien. Da kom skole- 
læreren bort til mig og spurte i en innsmigrende tone: 
«Hvad var det broder sa?» Jeg gjentok hvad jeg hadde 
sagt. Skolelæreren gikk like innpå mig og idet han slo 
sin arm om min hals, sa han temmelig høit: «Kjære 
broder, jeg elsker dig overmåte meget!» hvorefter han 
ganske sakte hvisket mig i øret: «Men reis imorgen 
herfra, og prek ikke her.» Tenk, hvilken broderkjærlig- 
het! Den næste dag tilbød brukets disponent mig en 
ledig treværelses leilighet, hvor jeg preket, og Gud vel- 
signet møtet med sjelers frelse. — Dette var metodis- 
mens begynnelse i Hildringsbereg. 

Blandt dem som den første tid blev omvendte blandt 

oss, var Karl Andreasson og hustru, der i mange år har 
tilhørt St. Jacobs mæenigihet i Gøteborg. Under et besøk 
i Gøteborg for nogen år siden, var jeg hos denne fa- 
milie, og der inntraff noget som 1 sannhet fylte min 
sjel med takk, og som viste hvad selv et barn kan føle 
overfor en troende far og mor: Efterat jeg var blitt 
vennlig mottatt i hjemmet og vi satt i fortrolig samtale, 
kom deres sønn hjem. Hans far fortalte ham at jeg var 
pastor Wiel, som sønnen tidligere hadde hørt omtalt. 
Den unge mann rakte mig sin hånd og slo den annen 
arm om min hals og sa: «Jaså, er dette pastor Wiel som 
har ført pappa og mamima til Herren Jesus.» Dette var 
en eiendommelig stund. Jeg måtte slutte den unge mann 
i mine armer og takke Gud. 

På veien hjem fra Hildringsberg hadde jeg lovet å 
preke en aften ved Stømmne bruk. Da jeg kom der, kom 
mannen, hos hvem jeg skulde ha møte, og bad mig ikke 
å preke, da brukspatronen hadde latt oplese fra kirken 
en kunngjørelse om, at hvis nogen som bodde på brukets 
eiendom, tillot en metodistpredikant å tale i sitt hus, 
skulde de bøte 200 kroner. Jeg drog straks til bruks- 
patronen, for å få saken klar. Og jeg fant at det var 
de Meders og Persers lov, som ikke måtte overtredes. 
Jeg lovet å stille mig hans forbud efterrettelig og gikk. 
Den manns hus, hos hvem jeg skulde preke, lå like ved 
den almindelige landevei. Ved hjemkomsten fra bruks- 
patronen, sa jeg til ham: «Vil De love mig at alle som 
kommer til det bestemte møte, får komme inn hos Dem, 
på betingelse av at jeg ikke kommer inn i Deres hus?» 

Dette lovet han. Videre spurte jeg: «Vil De låne mig 
en stol og en tendt lampe?» Han lovet også det. — 
Jeg stod på stolen på landeveien og talte og hele for- 
samlingen satt i hans hus med åpne viniduer, og vi hadde 
et herlig møte. Således hugget vi den knute over. — Det 
var en stor glede ved 50-årsdagen for Hildringsbergis 
menighet, for mig og min hustru, som var innbudt, å 
kunne delta. Vi bodde da hos bruksdisponenten og 
kjørte til og fra kirken i flott landauer med to hester 
foran. Således forandrer tiden sig. 


Under den tid jeg betjente Såffle menighet, optok 
jeg også virksomhet i Åmål, Tøsse og Bengtsfors. Som 
et særlig minne fra Tøsse og Åmål var at jeg fikk opta 
i vår menighet tre brødre Magnusson, som alle tre blev 
metodistpredikanter. Jeg tror at Josef og Otto Magnus- 
son ennu lever. 

I Bengtsfors var der seks personer, som først blev 
optatt i vår menighet. Blandt disse var et ungt forlovet 
par, som nettop skulde gifte sig. Det var allerede lyst 
for dem i statskirken. De kom til mig og foreviste ly:s- 
ningsattest, hvorpå der stod: «Det er intet til hinder 
for at vielsen utføres av en annen prest.» Ut fra dette 
bad de mig vie sig. Jeg gjorde så. Jeg utstedte en viel- 
sesattest, hvori jeg nevnte, at jeg, efter mottatt lysnings- 
attest, hadde utført ektevielsen. Da den blev overlevert 
til statspresten, nektet han først å godkjenne vielsen, 
men da jeg fortalte ham at vår menigfhet var lovlig or- 
ganisert og at jeg tilhørte et presteskap som kongen 

godkjente, gav han Sig, og innførte dem i sin ministrial- 
bok som ekteviede. Det hadde vel neppe nogen norsk 
statsprest gjort. 


I Arboga, hvor vi hadde en menighet på over et 
hundre og femti medlemmer, vilde jeg også organisere 
en lovlig menighet ved uttredelse av statskirken. Men 
av denne menighets medlemmiør var det kun elleve per- 
soner som meldte sig ut, hvilket jo viser, hvor tanken 
om helt å løses fra statskirken var svært lite trengt 
igjennem dengang. Dette har jo i de siste femti år blitt 
mere klart, så nu næsten alle som slutter sig til vår kirke, 
trer ut av statskirken i Sverige. 

Utenfor Arboga hadde vi to virkefelt, som på en 
vis var rent forskjellige. I det ene hadde vi en stor 
forsamlingssal, som til stadighet var fylt av folk ved 
våre møter. Her var dog noget høist eiendommelig: 
Tross de store forsamlinger og tilsynelatende opmerk- 
somhet under Ordets forkynmelse, var det som man 
støtte hodet i fjellet. Ingen omvenidelser, alt syntes å 
være forgjeves, og det blev mig fortalt, at således hadde 
det vært i årrekker. Jeg studerte dette problem og 
fant følgende: Gården hvor vi hadde lokale, hadde tid- 
ligere tilhørt en familie som var medlemmer av vår 
kirke. Familiens to døtre blev gifte og gården blev delt 
mellem disse to. Deres menn, som. altså var svogre, til- 
hørte også vår kirke, og var jo åndelige brødre. Der 
var opstått en tvist mellem svogrene om delet mellem 
deres eiendommer — en ren bagatell — som dog gjen- 
nem årene aldri var avgjort. Og disse to menn hadde 


25 


i alle år noget, som de ikke kunde enes om. Såvidt jeg 
kunde forstå, var denne lille ting nok til å være som 
bann i Herrens menighet, og Guds saks fremgang stag- 
nerte. Jeg tillater mig å nevne dette, som en advarsel 
for Guds saks fremgang, som vi — over hele vårt 
land — i hver menighet bør våke over. Og finnes der 
nogen menighet hvor saken stagnerer, få enhver gam- 
mel urett ordnet. 

Den annen virkeplass lå på en helt annen kant. Et 
landsogn, hvor prestegården var bortforpaktet til en 
gudfryktig mann, som tilhørte vår kirke. Første gang 
jeg besøkte dette sted blev jeg gledelig overrasket ved 
å se presten med familie være i min forsamling. Efter 
møtets slutning stod han frem og foreslo at vi burde ha 
bønnemøte. Jeg benyttet anledningen til å 'opmuntre 
bekymrede sjeler, som ønsket forbønn, å gi sig til kjenne, 
og en stor, kraftig mann reiste sig fra sin plass ved 
prestens side og bad om forbønn. JJ eg anmodet sogne- 
presten om å lede i bønn, hvilket han gjorde. 

Næste gang jeg besøkte stedet, blev jeg inngudt til 
sognepresten for å drikke kaffe. Samtalen kom selv- 
følgelig inn på metodismien og da særlig vår opfatning 
av helliggjørelsen. Efter at jeg hadde søkt å vise vår 
opfatning av denne sak, utbrøt presten: «Da kan jo 
ikke metodistene be den syvende bønn i Fadervår.» 
Jeg svarte: <«Jo, det kan vi, og det gjør vi.» Da han 
fremdeles stod på sitt, bad jeg ham lese op for mig den 
syvende bønn. «Ja,» sa han, «den lyder således: «Og 
forlat oss vår synd.» Jeg svarte: «Nei, den fyder så- 
ledes: «Og forlat oss vår skyld.» I ordet «skyld» inn- 

befattes synd, men ikke bare synd.» Han sprang op og 
ut av døren og kom. straks tilbake med sitt greske testa- 
mente og leksikon. Dette skulde undersøkes. Han leste 
op fra leksikonet at det ord som var oversatt med skyld, 
virkelig var det rette, men kunde også oversettes med 
ordet synd. Jeg betonet for ham, at om vi lever helt 
ofret for Gud og ved hans kraft kan seire over synd, 
at vi dog i så meget kommer til kort, at vi stadig kom- 
mer i gjeld 'eller skyld til Gud, og derfor må be den 
syvende bønn. 

Ffter dette kommer det som jeg særlig vil betone: 
Presten sa: «Ja, nu blir jeg ikke metodist!» Jeg spurte 
ham: «Hadde De tenkt på det?» hvortil han svarte ja. 

Så reiste hans frue sig og under det dypeste alvor 
og med tårefylte øine uttalte hun disse ord: <«Er det 
miulig for en kristen å kunne opnå å leve et sådant liv 
som pastor Wiel har skildret, så må jeg si at det passer 
for mig, og det vil jeg søke ved Guds nåde å nå.» 

Så forskjellig kan en og samme sak virke på to per- 
soner samtidig. Gud vil dog alltid vite å lede den ær- 
lige og opriktige sjel på den vei han har lagt for sine. 
Den banede vei, hvor intet rivende dyr finnes. Priset 


være Herrens navn. 
* 


Under høsten 1879 hadde jeg vært på et besøk i 
Norge og deltatt i et kretsmøte på Moss. Der blev jeg 
av mine norske kolleger opmuntret til å søke mig over- 
ført til den norske årskonferanse. Ut på våren 1880 
søkte jeg — efter megen overveielse og bønn — om å 

komme til Norge. Jeg fikk meddelelse fra pastor J. H. 
Johnsen at det da ikke var plass for mig. Tidlig på 
sommeren 1881 mottok jeg følgende i brev fra ham: 
«Pastor Isaksen har druknet. Nu er der plass i den 
norske årskonferanse for dig.» — Det var et høist mer- 
kelig budskap. — Jeg spurte mig selv: Måtte virkelig 
Gud ta en av sine tjenere hjem for å gi mig plass? — 

Efter megen bønn fattet jeg min beslutning og blev 
av biskop Pleck overført ved årskonferansen i Gårfle, 
til den norske årskonferanse. Da dette skjedde straks 
før årskonferansen, fikk jeg ikke anledning til å kon- 
ferere med min distriktsforstander. Saken blev ordnet 
direkte med biskopen, som jeg traff i Stockholm nogen 
dager forut for konferansen i Gåfle. Da jeg møtte min 
distriktsforstander ved konferansen og han hørte at jeg 
skulde flytte til Norge, sa han: «Hvorfor vil du ikke 
forbli hos oss? Du kan få hvilken menighet du ønsker 
og hvor stor lønn du forlanger, om du vil bli.» I eg tak- 
ket for tilbudet, som jeg anså som en anerkjennelse av 
mitt arbeide i Sverige, men sa: «Nu kan det ikke for- 
andres. Biskopen har ordnet alt.» Jeg takket Gud at 
jeg under så gode forhold kunde «gjøre svenske av mig, 
og bli hel nordmann. — 


MINSFØRSTEN ANSETTELSE 
I NORGE 


Min første ansettelse lød på Bergen, hvor jeg blev 
vennlig mottatt av den lille menighet. Det var jo første 
gang Bergens menighet hadde oplevd et predikanitbytte. 
De hadde som menighet bare et leiet lokale, Olsen & 
Finsens tidligere bekjente dansesal. Vi planet og spei- 
det efter en passende tomt for en eventuell kirkebygning. 
Jeg oplevde på denne sal noget eiendommelig: En mann 
ved navn Kristian var under min formanns tid blitt 
utelukket av menigheten. Han fortsatte dog å gå i våre 
forsamlinger, og især ved søndags eftermiddagsmøtene, 
da vi ofte hadde frie vidnesbyrd, stod Kristian op og 
vidnet omtrent således: «Brødre, I vet at jeg har falt 
i synd og blitt utelukket av menigheten, men Gud har 
på ny mottatt mig og frelst mig.» 

Det var jo intet å si om det, men det varte neppe 
fjorten dager, så skjeiet Kristian ut igjen, og slik gikk 
det flere ganger. 

Under dette hendte det at han ved en altergang vilde 
delta. Jeg stod tvilrådig, men jeg la min hånd på hans 
skulder og sa: «Kristian, er det ikke best at du over- 
veier ditt gudsforhold før du deltar med oss?» Han 
satte sig stille ned. 

Dagen efter kom hans hustru på mitt kontor og i 
ophisset stemning forlangte hun sig utmeldt av menig- 
heten. Jeg lot henne få sine attester. 

Efter vel fjorten dagers tid, sent en aften, banket 
det på min dør og Kristian og kone trådte inn. Under 
tårer bad de begge om; å bli notert som prøvemedlemmer 
I menigheten. Jeg ønsket dem hjertelig velkommen, og 
efter nogen tid blev de begge rituelt optatt. 

Jeg nevner dette for å påpeke den feil vi ofte gjør 
oss skyldige i, når nogen faller i synd eller i overilelse 
tar sine attester, at vi da lar dem gå sin egen vei. Jeg 
tror at disse venner nettop har bruk for vår kristelige 
sympati og hjelp. Kristian som. så ofte hadde sagt: 
«Jeg har syndet, men nu er det bra.» Og mange sa om 
ham: «Det har vi hørt så ofte og det tror vi ikke mere 
på.» Ved Guds forbarmende nåde og ved kristne ven- 
ners kjærlighet og overbærenhet, stod han til sist og gikk 
lykkelig hjem til Gud. Glem ikke dette. 

Når jeg tenker på hans hustru, som av fornærmelse 
tok sine attester, kommer jeg i hu en tildragelse, som 
flere år senere tildrog sig i en mienig'het jeg kom til: 

Under min formanns tid var det Syv personer som 
spilte de fornærmedes rolle og meldte sig ut av menig- 
heten. Efterat jeg hadde vært der en tid, kom disse syv 
personer på en gang til mitt kontor og spurte om de 
ikke atter kunde inskrives i menigheten. Jeg svarte: 
«Selvfølgelig er I velkomme tilbake. Men har dere åpent 
uttrådt, bør dere også åpent komme tilbake, og ikke gå 
inn i menigheten av en bakdør.» De samtykket heri og 

deres rituelle optagelse i menigheten blev en bøitidelig 
og minnerik stund. 

Da jeg var ferdig med optagelsen og hadde ønsket 
dem velkommen, bad en av dem — en kraftig kar — 
om tillatelse til å si noget til forsamlingen. Dypt har 
jeg angret at jeg ikke da nedskrev hans tale. Der sies 
nemlig så ofte av venner som går i våre forsamlinger, 
deltar i alle våre møter og yder til kirken i dens for- 
skjellige grener: «Vi er jo med, hvad mere kan vi få, 
om vi går inn i menigheten?» — Broderen som talte, 
forsøkte nettop å skildre dette. Han hadde stått i me- 
nigheten og erfart velsignelsen av å gjøre Guds vilje, 
det som Paulus uttrykker således: «De gjorde ikke 
alene hvad vi håpet, de hengav sig først til Gud, og der- 
næst til oss, efter Guds vilje» Han hadde levet et år 
utenfor dette samfund, idet han var trådt ut av me- 
nigheten; men fortsatte å øå i forsamlingen, og han 
følte hvad han hadde mistet. Derfor kom han tilbake 
til menigheten, når dette blev ham klart. 

I denne menighet hendte også en annen tildragelse 
som er nokså lærerik: 

Ved et aftenmøte, hvor vi hadde en fullpakket for- 
samling, så folket stod i hele midtgangen helt op til 
alteret, hadde en mann fått en plass. Han var en op- 
merksom tilhører og da Gud sikkert velsignet ham 
under Ordets preken, gav han dette ofte til kjenne ved 
uttrykk som: Amen! — Pris skje Gud! og: Halleluja! 
Efter avslutningen av møtet hilste jeg på ham og til- 
lot mig å si: «De forekommer mig å være en særdeles 
lykkelig mann!» <«Ja,» svarte han, «det er jeg, og Gud 

har herlig frelst mig.» Jeg spurte ham da: «Hvor hø- 
rer De hjemme?» «Jeg hører ikke hjemme nogetsteds, 
men er fri som. fuglen i luften.» Det var mig ikke 
mulig å undlate å spørre: «Flyr da fuglen oppe i luften 
bestandig? Har den ikke en gren å hvile på en og annen 
gang? Jeg fikk intet svar. Ca. fjorten dager efter, sent 
en lørdag after. s=tt jeg og "wnkte på min preken ti! 
søndag, da det banket på døren og denne miann trådte 
inn. Noget forundret spurte jeg: «Hvad bringer Dem 
så sent på aftenen til å opsøke mig?» Hans svar var: 
«Jeg har ikke fått fred for Deres spørsmål om en gren 
for fuglen å hvile på, derfor er mitt ærend til Dem å 
spørre om jeg kan få slutte mig til Deres menighet?» 
Jeg ønsket mannen velkommen, og efter en prøvetid blev 
han optatt som medlem. Han blev en god broder, en 
virksom formaner og sjelevinner. Nu hadde han fun- 
netsin gren og kunde synge: 


«Glad som fuglen på sin gren i lunden, 
er jeg nu av ingen sorger bunden. 

Jeg har himlens fred og ølede funnet 
og Jesus er min beste venn.» 


Han kunde i sannhet med David si: «Spurven har 
funnet sig (ikke bare en gren, men) et hus, og svalen 
et rede, hvori den kan legge sine unger, — dine altere, 
Herre Sebaot.» (Salm. 84, 4.) 

— Min leser, hvor er du? — 

Den første tid i Bergen var det å være metodist noget 
høist besynderlig og tildrog sig særlig opmerksombhet og 
omtale... En dag fikk jeg bud fra politimesteren, om 
jeg vilde komme ned på hans kontor. Han ønsket å tale 
med mig. Jeg innfant mig og blev vennlig mottatt, hvor- 
efter jeg tillot mig å spørre hvad politimesteren ønsket. 
Jo, han var interessert i å få vite hvilken forskjell der 
var på metodismen og lutheranismen. Jeg svarte ham, 
at det vilde bero på hvordan man anskuet saken. 

Vesentlig kunde man tale om opfatningen av sakra- 
mentene, hvorfor jeg gav ham idette i korte trekk. Da 
jeg var ferdig, presenterte han en av de kraftigste eder 
jeg har hørt, som et bevis på og et uttrykk for at dette 
var det beste han nogensinne hadde hørt. Dessverre 
var ikke civilisasjonen og ennu mindre aktelsen for 
gudsordet da ikke rådd lengere enn at man kunde be- 
vidne sin sympati med en ed. 

Dette minner mig om hvad jeg for en del år siden, 
ved mitt første ophold i Nord-Norge, op!evde i Kabel- 
våg: Jeg kom inn til en familie, som var mig anvist som 
tilhørende Indremisjonen. Jeg tillot mig å fremvise min 
bok, «Englebud til vår jord», og spurte om de vilde kjøpe 
et eksemplar. Fruen jeg snakket med, spurte om jeg 
var prest i den norske kirke, hvortil jeg svarte: «Nei, 
jeg er metodistprest.» Da sa hun: «Ja, sådanne bøker 
kjøper ikke vi. Det er falsk lære.» Jeg tillot mig å svare: 
«Det er jo ikke så sikkert, og hvis De, frue, er en sann 
kristen, så kanskje De er mere metodist i Deres op- 
fatning, enn De selv vet om.» Hun begynte å eksaminere 
mig, først om min opfatning av dåpen. Da jeg fortalte 

henne at vi døpte de små barn, fordi vi trodde at de i 
kraft av Kristi forsoning tilhørte Gud, sa hun: «J a, det 
er riktig; det har jeg alltid trodd.» «Men, frue,» inn- 
vendte jeg, «det er jo ikke den lutherske kirkes opfat- 
ning, for de lærer jo at barnet fødes til verden som et 
djevelens barn, og øjøres ved dåpen til et Guds barn. 
«Hvad tror De da om nadverden?» spurte hun. Efter 
mitt svar herpå, sa hun: «Ja, det er riktig, det tror også 
jeg.» «Kjære frue,» sa jeg, «De er jo metodist, som har 
en så falsk lære.» Hun kjøpte min bok og vi skiltes som 
gode venner. 

Under min første tid i Berven var jo vårt forhold 
overfor statskirken meget strammere enn nu. Ved barne- 
fødsel i et dissenterhjem, måtte det meldes til statskir- 
kens prest i det sogn hvor man bodde. Selv en mietoidist- 
prest måtte innfinne sig hos statspresten og anmelde sitt 
barns fødsel. Da således min hustru hadde fått et barn, 
måtte også jeg avlegge den gamle stiftsprost et besøk. 
Jeg blev meget vennlig mottatt og vi hadde en lang og 
hyggelig samtale. Da jeg skulde gå, sa den wamle til 
mig: «Nu vil jeg gjerne gi Dem, min unge mann, et 
godt råd.» Jeg svarte straks at det var jeg meget takk- 
nemlig for. «Nu skal De høre,» begynte han, «Deres for- 
mann her i byen, pastor Lars Pettersen, allierte sig med 
baptistene. De bør ikke ha allianse med dem; det skader 
bare Deres sak. Nu skal jeg gi Dem et eksempel på, hvor 
langt han kunde gå i allianse: En baptist her i byen 
døde og vil De tro, tenk Pettersen f ulgte ham til graven.» 
Jeg hadde virkelig møie med å være alvorlig, men takket 
for hans velmente råd. 

Her må jeg dog til våre gode baptistbrødre — som en 
av vår kirkes eldste predikanter — få uttale en hjertelig 
takk for den broderlige måte de møtte pastor Pettersen 
på, da han kom som vår kirkes første mann til Bergen. 
Og som et bevis på broderskapets ånd mellem oss, må jeg 
nevne, at da avdøde baptistprest Kristoffersen i Bergen 
lå på sitt dødsleie, bestemte han at min kollega, pastor 
Oscar Svendsen ved Første menighet i Bergen, skulde 
tale ved hans båre. Det var Kristi ånd. 

Det kunde kanskje ha sin interesse å høre om hvordan 
vi fikk vår første kirke i Bergen. En dag da jeg spaserte 
i nærheten av vårt lokale i Domkirkegaten, møtte jeg til- 
feldig min fetter, statsadvokat Anigell. Efter en stunds 
samtale spurte jeg ham: «Si mig, hvem eier den store 
haven her på hjørnet?» (Der hvor ul Bergens post- 
kontor er.) Han gav mig intet svar, men «purte: «Hvor- 
for spør du om det?» Jeg svarte: «Jo, de: vilde en me- 
todistkirke ta sig godt ut.» Straks sa han: «La oss gå 
inn i haven og se på det.» Kommet derinr vendte han 
sig til mig med et nytt spørsmål: «Hvor vil du ha din 
nye kirke?» Jeg svarte: «Her på hjørnet av begge ga- 
ter.» Han fortsatte: «Kommunen eier denne tomt. Jeg 
er for tiden byens ordfører. Hvis uu vil sende bystyret 
en skrivelse med anmodning -m å få kjøpt tomten, vil 
jeg garantere dig at dere skal få den.» Nu sammenkalte 
jeg menighetsstyret og fremla saken, og det blev en- 
stemmig besluttet å tilskrive kommunestyret om å få 
kjøpt tomten. Vi fikk straks svar, at vi kunne få kjøpt 
det areal vi ønsket efter en pris av kr. 10.00 pr. kv.alen, 
på betingelse av at Vi bygget et hus i kirkestil, og at 

kommunen forbeholdt sig å approbere tegningene før der 
blev bygget. Da menigheten aksepterte dette, bad jeg 
en broder som var snekker, å lage mig et tegnebrett, 
kjøpte papir og fikk lånt bestikk og tegmelinjal og tegnet 
til en kirke i engelsk-gotisk stil. Tegningen blev godkjent 
uten nogen forandring og kjøpet blev avgjort, efter en 
lang debatt i kommunestyret. Under dette tildrog der 
sig noget: En vinhanidler, som efter hvad der er mig 
fortalt, var den som særlig hadde opmuntret til at vår 
kirke skulde sende en predikant til Bergen, kom med en 
lang artikkel i «Bergens Aftenblad». Han begynte med 
at han hadde fått nyss om at kommunen var i ferd med 
å selge tomt til metodistkirke i byens centrum, hvilket 
han fant var høist betenkelig. Metodistene hadde jo i 
løpet av kort tid berøvet statskirken rett mange av dens 
medlemmer, hvilket hadde sin grunn i metodistpastorenes 
store oratoriske begavelse og nedlatenhet til menigmann. 
Han syntes at kommunestyret burde betenke sig, før den 
lot dem få kjøpe tomt. Under denne artikkel hadde re- 
daksjonen satt følgende bemerkning: «Håper at kom- 
miunestyret ikke tar hensyn til hvad artikkelens forfat- 
ter skriver.» Dette gav vinhamdleren anledning til å 
sende en ny artikkel. Hamn begynte med å si, at det var 
ham ufattelig å forstå, hvorfor redaktøren kunde si hvad 
han hadde gjort; for da metodistene begynte sitt arbeide 
i Bergen, hadde sogneprest Å, sagt det, sogneprest B. 
gjort det o.s.v., og blottstillet alle deres fadeser, hvor- 
efter han konkluderte med å henstille til biskopen om å 
gripe inn. — Intet hjalp dog. Kommunen approberte teg- 
ningen og bevilget kjøpet. Dessverre må jeg si at vår 

menighet trakk sig tilbake. Den våget ikke å gå 1 vei 
med opførelse av en kirke. Så kjøpte vi tomt i Skotte- 
gaten og opførte der et kapell, med den tanke at når vi 
blev sterkere, skulde vi innrede huset til et beboelseshus 
og så bygge kirke. Hadde vi derimot bygget kirken der 
hvor postkontoret nu ligger, hadde vi kansikje ikke fått 
to menigheter i Bergen. 

En ting som hendte da jeg betjente Bergens Første 
menighet, vil jeg ikke glemme å nevne. Det er jo ikke 
så ofte at vi i våre kvartalskonferanser eksaminerer 
brødre til lokalpredikanter, men det er vel rent sjelden 
at vi eksaminerer tre på en gang. Dette hendte dog den- 
gang, endog i en så ung menigihet. De tre brødre var: 
Jens Johansen Storheim, Tom B. Barratt og en Larsen, 
som siden reiste til Amerika. Br. Jens Johansen er gått 
hjem til Gud og pastor T. B. Barratt lever og er i sin 
fulle kraft og i stadig arbeide for Herren. Gud velsigne 
ham! Larsen lever i Amerika. 

Den siste aften vi hadde møte på domkirkesalen — 
før vi flyttet inn i vårt nye kirkelokale i Skottegaten — 
hendte der noget som jeg gjerne vil nevne: Efter endt 
møte stod jeg frem i alterringen og så omtrent følgende: 
«Nu har vi hatt vårt siste møte i denne sal. Mange har 
under den tid vi har holdt til her, funnet frem til frelse 
og er blitt lykkelige mennesker. Det forekommer mig 
å være på sin plass nu å slå kirkens dør cp og innby dem 
scm blandt oss her har funnet livet i Gud, å gi til kjenne 
om de vil slutte sig til menigheten. Vi bruker å tegne 
sådanne på prøve. Hvis forsamlingen stemmer i en sang, 
kan de som vil tegne sig, komme frem.» Jeg åpnet min 

notisbok, og mens forsamlingen sang, kom fem og tyve 
personer frem og noterte sine navn. 

Vårt kapell i Skottegaten blev innviet av pastor 
Dobloug. Til stede i forsamlingen var herr bolhamdler 
Trosdal, Indremisjonens formann. Han var omvendt ved 
pastor Doblougs arbeide i Fredrikstad, og hadde vært 
lokalpredikant i Fredrikstad menighet. Dette var både 
for pastor Dobloug og oss alle en stor glede. 

Den første jul vi holdt til i vårt nye lokale, hadde vi | 
en herlig fest anmen juledag. Guds Ånd var kraftig virk- 
som, og da vi avsluttet festen og mange gav sine fri- 
modige vidnesbyrd, var der tyve personer som vidnet cm 
at de den aften hadde funnet frem til frelse og fred. — 
Ære være Gud! 

Våren 1883 fikk jeg en dag besøk av predikanten 
Franson og en svensk predikant, som vikctnok før hadde 
tilhørt vår kirke i Gøteborg. Franson bad cm å få preke 
i vårt kapell. Han blev innvilget det hver oncdag aften 
for en tid. I det første møte, hvor manz3e var til stede, 
innbød han jo dem som vilde gi sig til Gud, å komme 
frem til forbønn. Endelig fikk han to frem, som bølet 
kne ved alteret. Franson lot dem ligge, menis han gikk 
ned i forsamlingen for å få flere frem. Dette tok imid- 
lertid så lang tid, at da Franson kom op igjen, hadide 
de to reist sig og satt sig nede i forsamlingen. Da Fran- 
son så idet, slo han sine hender sammen og ropte: «Sam- 
nelig har ikke djevelen tatt dem begge to.» 

Næste onsdag aften hendte det som var verre. Fr:m- 
son hadde fått frem en mann som han «kulde be for. 
Samtidig forsøkte haris sverske venn å cvertale en mann 

nede i forsamlingen, til å gi sig til Gud, men da han ikke 
vilde det, ropte predikanten: «I Jesu Kristi navn binder 
jeg dig til dine synder.» Så begynte Franson sin bønn 
for den som var kommet frem, på følgende måte: «Kjære 
Gud, hjelp denne mann, at det må gå ham bedre enn den 
som nu er bundet til sine synder, for i evighet å plages 
i helvete.» Det er vel unødvendig å tilføie at hele kirken 
blev fylt med en usigelig hård ånd, så enhver tunge blev 
stum. Efter dette kom Franson og hans venn ikke mere 
til vår kirke. 

Den gang var det jo en lov at når en predikant 
hadde vært to: år i en menighet, måtte han flytte. Tross 
den herligste tid med sjelers frelse og vekkelse under 
hele året, måtte jeg bort. Da jeg så skulde reise, hadde 
menigheten leiet et dampskib, hvor sangkoret og RIÅ 
mange av våre venner som kunde rive sig løs, hadde 
samlet sig. Da postskibet, hvor min familie og jeg var 
ombord, gikk fra bryggen, fulgte det leiede dampskib 
med og sangforeningen sang. Så lenge det mindre skib 
kunde holde farten med postskibet, fulgte det oss — langt 
ut i fjorden. Aldri har jeg vel forlatt en menighet under 
en sådan deltagelse. Ennu lever en del av disse venner 
i Bergen. Gud velsigne dem! 


Da jeg 1883 kom til Arendal, følte jeg mig temmelig 
nedstemt efter den første søndags arbeide. Jeg tror 
Arendal den gang var en av våre største menigheter, 
men min forsamling talte bare tyve personer. Mandag 
morgen hilste jeg på en mann som bodde i huset ved 
siden av presteboligen. Han var eldste i Frikirken. Da 

han skulde ønske miig velkommen til byen, uttalte han: 
«Gå ned og sett nøkkelen i metodistkirken og reis fra 
byen, for her har metodistene gjort fra sig.» Jeg tok 
dog arbeidet op i tro til Gud og Herren velsignet oss 
i nåde storlig. I et møte med menigihetsstyret oplevde 
jeg noget, som vi i den tid vi nu gjennemlever, bør notere 
Oss, da vi sikkert i alle våre menigtheter lider under at 
våre klassemøter har øått i stå. Jeg vil kalle det som: 
hendte for 


Hømopathien anvendt på det kirkelige område. 


Vi hadde en aften et møte med menighetens styre- 
medlemmer. Under dette var der en av de eldre brødre, 
som i en årrekke hadde vært klasseleder, reiste sig og, 
idet han fremla sin klassebok, bad mig ansette en ny 
klasseleder, da han' følte sig for gammel og ønsket av- 
løsning. Jeg lovet å sørge for det. Under møtets gang 
kom et spørsmål frem, som da bruktes, og det lød: «Er 
der nogen som forsettlig forsømmer mådemidlene?» — 
En mann som var klasseleder, reiste sig og sa: «Jeg 
har en broder i min klasse, som ikke alene aldri møter 
op på våre klassemøter, men som sier at han slett ildke 
vil gå på klassemøte, og dette mener jeg er forsettlig 
å forsømme nådemidlene, for vi innrømmer vel alle, at 
vi ved våre klassemøter blir storlig velsignet og op- 
muntret, hvorfor jeg anser det som et nådemiddel.» — 
Det var som en tanke för igjennem mig og jeg sa: «Hvis 
brødrene vil la være å tale om denne sak og overlate 
til mig å handle, tror jeg dette spørsmål skal løses av 
sig selv.» Dette blev imøtekommet og vi skiltes den 

aften. Tidlig næste morgen opsøkte jeg den broder som 
ikke vilde gå på klassemøte. Han var snekker og hadde 
sitt eget verksted. Han var som alltid vennlig, men han 
undret sig over hvorfor jeg kom så tidlig til ham. — 
«Jo,» sa jeg, «vi hadde møte for menighetsstyret igår- 
aftes. Der var en gammel broder som en lang årrekke 
har vært klasseleder; han bad om å bli fritatt for dette 
hverv. Nu er det pastorens plikt å ansette en ny leder, 
og efter overveielse tror jeg at ingen bedre vil passe 
som hans eftermann enn Dem. Her er klasseboken, og 
til lykke med arbeidet.» Før han fikk tid til å svare, 
var jeg ute av døren. — Hans hustru fortalte mig si- 
den: «Den dag De hadde vært hos ham på hans verk- 
sted, kom han hjem til middag og sa til mig: «Nu skal 
du høre, kone. Jeg har jo sagt at jeg ikke vil gå på 
klassemøtet, og nu har pastoren vært hos mig og inn- 
satt mig som klasseleder. Hvad skal jeg gjøre?» Efter 
en kort pause sa han: «Jeg får visst la være å gå på 
verkstedet i eftermiddag og i stedet gå ut og besøke 
klassemedlemmene i deres hjem.» Han gjorde så og 
da han var en gudfryktig broder, blev han til stor vel- 
signelse. Nu er han for lenge siden gått hjem til Gud, 
efter en lang og tro tjeneste. 

Ja, om bare alle våre gode og øsudfryktige brødre 
fant sin plass, vilde de både selv finne sig tilfreds og 
hele menisghetslivet gå bedre. 


Denne sak bringer mig til å omtale hvad jeg oplevde 
første gang jeg betjente Hønefoss menighet. Jeg tror 


vi hadde seks faste virkevlasser. I menigheten hadde vi 

nogen lokalpredikanter og formanere. Så enedes vi i 
et styremøte om å opsette en liste med preketurer for 
pastor, lokalpredikanter og formanere, gjeldende for tre 
måneder av gangen. Vi gikk alle vår tur og aldri har 
jeg betjent en menighet, hvor arbeidet har gått så lett 
og godt. Hendte det at en broder blev forhindret fra 
å gå sin tur en søndag, var alltid en annen ferdig til 
å gå i hans sted. Jeg anbefaler denne sak til alvorlig 
overveielse i alle våre menigheter. Sett våre lokalpre- 
dikanter og formanere i regulært arbeide. La pastoren 
følge med og ta sin tur. Dette vil befordre broderånden 
og bringe velsignelse alle vegne. 

Da jeg i 1892 — efter ni års fravær — kom tilbake 
til Bergen, som pastor for den nydannede Annen me- 
nighet — nu Centralkirken — inntraff der noget som jeg 
bør nevne. Jeg hadde vel vært en måneds tid i byen, da 
en kvinne tidlig en morgen kom til mitt hjem og gav mig 
et visittkort med anmodning om å besøke den herre, hvis 
navn stod på visittkortet. Jeg blev straks klar over at 
vedkommende var en av byens mer fremskutte borgere. 
Selvfølgelig skyndte jeg mig avsted, idet jeg bad Gud 
om at jeg kunde gå hans ærend. Kommet frem blev jeg 
vist inn i en meget stor sal. I dens øvre ende satt en 
!dre herre i en lenestol, opstyltet med puter. Han vin- 
ket med hånden, idet han sa: < Hjertelig velkommen, det 
var vennlig av Dem. at De vilde komme til mig. Jeg vil 
straks meddele Dem at jeg er meget syk og som De vel 
ser, er jeg en gammel mann. Min læge har meddelt mig 
at jeg ikke kan leve og jeg har ikke min sak ordnet med 
Gud. Vil De lese Guds ord for mig og undervise mig 

om veien til Gud?» Leseren forstår nok at jeg med 
glede vilde gjøre hvad han bad om. Jeg åpnet min bibel, 
idet jeg sukket til Gud om Åndens ledelse. Vi leste fra 
Bibelen. Jeg forsøkte i enfoldighet å anvise veien og 
vi holdt bønn sammen. Da jeg skulde gå, sa den gamle: 
«Vil De nu love mig å komme igjen av Dem selv, og 
mens jeg ennu lever stadig å besøke mig?» «Ja, med 
glede,» var mitt svar. «Men,» la jeg til, «må jeg få 
lov til å gjøre Dem et spørsmål: Hvordan kunde De 
komme til å sende bud efter mig? Jeg er ny i byen, 
har bare vært her en måned og er dertil metodistprest, 
og De tilhører jo statskirken.» Den gamle svarte: «For 
ti år siden gikk jeg en dag i Skottegaten og gikk forbi 
metodistkirken. Der hørte jeg orgelmusikk og salme- 
sang, og gikk derinn, og der preket De. Det Guds ord 
jeg den gang hørte, satte sig fast i min sjel, og har jeg 
under disse ti år ikke kommet fra dem. Når jeg nu så 
Deres navn avertert i byens aviser og jeg forstod at 
De var i Bergen igjen, tenkte jeg: Det er den mann 
jeg må tale med, og dette bragte mig til å budsende 
Dem.» 

Dypt beveget og med takk til Gud forlot jeg iden 
gamle mann, og fortsatte stadig å besøke ham. En mor- 
gen jeg kom, sa jeg til ham: «Idag behøver jeg ikke å 
spørre om hvordan det står til, for hele Deres ansikt sier 
mig at De har møtt Gud.» «Ja,» sa han, «jeg er så 
lykkelig. Min sjel har fred og all redsel for døden er 
forsvunnet.» Litt efter bad han om papir, penn og 
blekk, og skrev et kort brev. Da det var ferdig, sa han: 
«Jeg må fortelle Dem hvad dette brev inneholder: Jeg 

hadde en mann som var bestyrer for en eiendom jeg 
hadde oppe i landet. Han underslo fire tusen kroner og 
jeg tenkte på å avskjedige ham. Da kom idet for mig: 
Han har jo kone og flere barn, og kan ikke settes på 
bar bakke. Jeg tilbød ham å gi mig et bevis for at han 
skyldte mig fire tusen kroner, og forbli i sin stilling. 
Nu har jeg ligget og tenkt på at om jeg dør, har min 
hustru og mine barn alt hvad de behøver. Disse fire 
tusen kroner vil de ikke se noget savn efter, hvorfor jeg 
har tilskrevet mannen og kvittert for beløpet.» Jeg 
tenkte: Kan der gis et bedre bevis for at han selv 
hadde mottatt tilgivelse av Gud enn at han måtte tilgi 
sin broder. 

En dag spurte den gamle mig: «Vil De meddele 
mig nadverden?» Jeg svarte: «Ja, med ølede: men jeg 
vet jo ikke om jeg får lov, da De tilhører statskirken.» 
«Spør biskopen,» sa han. Det gjorde jeg og biskopen 
svarte at jeg gjerne kunde gjøre det. Jeg fortalte den 
gamle dette, men la til: «Deres sogneprest bor bare tre 
hus fra Dem, bør De ikke først spørre ham?» Han sa 
da til sin hustru: «Gå til ham, men si at jeg tror kun 
på Gud som den der kan tilgi synid, ikke presten.» Fruen 
kom tilbake med sogneprestens svar. Det lød: «Når De- 
res mann ikke tror på prestens absolusjon, bør han 
helst la en pastor i metodistkirken meddele sig nadver- 
den, og det har jeg intet imot.» «Ja, nu er veien åpen,» 
sa jeg, «og jeg står til tjeneste.» Det blev da bestemt 
at jeg skulde komme der kommende onsdag, for det var 
de gamles bryllupsdag. «Kom da,» sa han, «og ta Deres 
frue med, og meddel oss nadverden.» Hans frue bad 

også om å få delta. Det var en gripende stund. Efter 
nadverdhandlingen bad den gamle om å bli støttet op, 
«for,» sa han, «nu vil jeg tale.» Han henvendte sig 
først til sin hustru, takket henne for de mange år de 
hadde delt sammen og alt hvad hun hadde vært for ham. 
Han beklaget hvor dårlig han selv hadde fylt sin opgave 
overfor henne, vesentlig fordi han ikke hadde vist henne 
veien til Gud, og bad om tilgivelse herfor. Til sist priste 
han Gud for at han nu var frelst, og idet han rakte 
henne sin hånd, bad han henne love ham å møte ham i 
himmelen. Dernæst kom turen til hans datter, sviger- 
sønn og deres tre barn, overfor hvilke han beklaget at 
han ikke hadde vist dem veien til Jesus. Hver av dem 
måtte rekke ham sin hånd og love å møte ham i himme- 
len. Få dager efter døde han den lykkelige kristnes 
seierrike død. Velsignet være hans minne! 

Denne sak har for mig, ikke bare dengang, men ofte 
siden, under tanken på lite synlig frukt av den utsådde 
sæd, vært mig til stor opmuntring, for jeg fikk jo frukt 
efter ti års utsæd. Dette til opmuntring for enhver ån- 
delig såmann, hvad enten sæden utsåes fra en prekestol 
eller en sykeseng. Der er lønn for ditt arbeide. 

Under de to år jeg betjente Bergen Annen menighet, 
kom jeg helt uventet op i en kamp med Kristoffer Jans- 
son, som da nettop var kommet hjem fra Amerika, hvor 
han hadde vært i flere år og hadde sluttet sig til det 
unitariske samfund. Da den måte hvorpå dette skjedde 
er ganske eiendommelig, vil jeg tillate mig å fortelle 
enkelte ting: Flere av min menighets styremedlemmer 
hadde ofte opmuntret mig til å holde nogen foredrag i 

forskjellige retninger. En eftermiddag var min hustru 
og jeg hos nogen venner som tilhørte baptistkirken. 
Idez vi satt i samtale, sa fruen til min hustru: «Iaften 
har jeg bestemt mig for å gå og høre Kristoffer Jansson 
hove toredrag, — følg med mig.» Da sa jeg til min 
hustru: «Ja, gå med du, så kan du fortelle mig hvad 
du hører.» De gjorde så, og da hun kom hjem, fikk jeg 
en hel del av Janssons foredrag gjengitt. Uten tanke 
på å gå Jansson inn på livet, bragte det jeg hørte mig 
til å finne et emne til et foredrag, som jeg ved sønda- 
gens møter bekjentgjorde at jeg vilde holde onsdag i 
vårt kirkelokale. Da jeg den aften gikk for å tale, var 
jeg cpmerksom på en hel strøm av folk som stevnet mot 
Domkirkegaten og fant at de stevnet sine skritt til vårt 
lokale. Kommet frem fant jeg salen aldeles fullpakket. 
Da jeg under foredraget fant at forsamlingen syntes å 
motta, hvad jeg fremholdt, kom en tanke for mig, og 
da jeg sluttet, bekjentgjorde jeg et nytt foredrag til 
næste onsdag. 

Efter møtets avslutning kom en av menighetens med- 
lemmer til mig og sa: «Er det Kristoffer Jansson De 
vil til livs.» «Det har jeg ikke tenkt på,» sa jeg, «men 
jeg forstår det peker den veien.» Da dette blev mig 
klart, tok jeg min beslutning om å sette mig bedre inn 
i hvad Jansson forfektet. For å nå mitt mål, begav jeg 
mig næste dags formiddag til en av Bergens større bok- 
handlere. Da jeg kom inn i butikken, stod Ger ved disken 
en eldre herre, og jeg kom til å stå ved siden av ham. 
Jeg henvendte mig til den dame som hadde ekspedert 
ham, idet jeg spurte: «Har De professor Odlands bok 

mot Kristoffer Jansson?» Hun blev helt nervøs og frem- 
stammet: «Jeg vet ikke, spør herren på den annen side.» 
Jeg gikk dit og gav ham det samme spørsmål. Han 
svarte straks: «Nei, den er utsolgt.» Jeg sa: «Det var 
kjedelig; hvad skal jeg så gjøre.» Da jeg vendte mig 
helt om for å gå, blev jeg opmerksom på at den herre 
jeg først hadde stått ved siden av, da jeg henvendte mig 
til damen, hadde vendt sig mot mig og med sitt blikk 
målte mig fra øverst til nederst. Jeg tenkte: Hvad er 
du for en uopdragen fyr, som står slik og mønstrer 
fremmede folk, hvorfor jeg blev stående stille og målte 
ham med et skarpt blikk fra øverst til nederst. Slik stod 
vi og mønstret hverandre i ca. fem minutter. Det var 
nemlig Kristoffer Jansson selv. Vi to kjente ikke hver- 
andre, men de to i butikken kjente oss begge, og sikkert 
var de fem minutter vi stod der, for dem en latterlig 
scene. Kommet hjem fortalte jeg min hustru at jeg 
ikke kunde få Odlands bok, hvorfor jeg bestemte mig 
for den aften å gå på Janssons foredrag. Jeg hadde 
valgt mig en god plass, midt imot talerstolen, og satt 
ferdig med min notisbok og blyant. Da tiden var inne, 
steg en herre op på talerstolen og til min forbauselse 
gjenkjente jeg ham jeg hadde møtt i bokladen. 

Nu måtte jeg skaffe mig et større lokale og leide da 
turnlokalet, dengang Bergens største lokale, som rum- 
met to tusen personer. Emmet for mitt foredrag var da: 
«Skal Bibelen forkastes? — Svar til Kristoffer Jansson.» 
Min tanke var at når Jansson, som unitar fornektet både 
Kristus og den Hellig-Ånds guddommelighet, vilde hele 
forsoningsverket være uten betydning, mens jeg fant at 

Kristus, fra løftet i Eden om at kvinnens sæd skulde 
knuse slangens hode, til Johannes åpenbarings siste ka- 
pitel, hvor Jesus sier til Johannes: «Se, jeg kommer 
snart!» Og han svarer: «Ja, kom, Herre Jesus!» — er 
den gylne tråd som binder Bibelens blad sammen. Med 
bankende hjerte gikk jeg til møtet, og fant ved frem- 
komsten lokalet så fullpakket at jeg ikke kunde komme 
inn og op på talerstolen; men slapp inn av en bakdør. 

Gud gav mig den aften en særlig frimodig'het til å 
vidne om min Frelser. Jeg sluttet mitt foredrag med 
å citere Davids salme 2, 12: «Kyss Sønnen, forat hamn 
ikke skal bli vred og I gå til grunne på veien —» og aldri 
har jeg vel nogen gang hatt en sådan fornemmelse av 
at jeg holdt den store forsamling i min hånd som da. 
Jeg takket siden Gud at jeg ikke den gang lot mig friste 
til å benytte den makt Gud hadde gitt mig til å fortsette, 
men sa amen efter å ha gjentatt citatet. 

Jeg holdt syv foredrag i Turnforeningen mot Jansson. 
Lokalet betaltes med firti kroner pr. gang. Vi mottok fri- 
villige bidrag ved inngangen. Da efter det siste foredrag, 
alle utgifter var betalt, var der kr. 300.00 i netto, der 
udelt gikk til menighetens kasse. 

Ved mitt første foredrag i Turnhallen var Jansson 
selv til stede og fire prester fra statskirken. Den ene 
av disse, sogneprest K. Bruun ved Mariakirken, siden 
biskop i Hamar, kom næste dag og takket mig for fore- 
draget. Jeg tør håpe at også disse foredrag blev an- 
ledning til nogen sjelers frelse. Utad virket det i alle 
tilfeller slik at Jansson ikke opnådde da å stifte unitarisk 
menighet i Bergen. 

Siden jeg har talt så meget om Jansson, må jeg 
nevne noget om min fetter Hans Thambs Lyche, der 
som redaktør av «Kringsjå» var velkjent. Han reiste 
til Amerika som ingeniør. Der kom han sammen med 
Jansson og blev unitarisk prest. Da han bodde på Nord- 
strand ved Oslo, blev han meget syk. Jeg bestemte mig 
for å besøke ham og blev vennlig mottatt. Da jeg for- 
stod at han vilde dø, søkte jeg å komme inn på forsonin- 
gen for å vise ham Jesus som Frelseren. Da avbrøt han 
mig straks og sa: «Jeg orker ikke å stride, Johannes!» 
hvortil jeg svarte: «Nei, Hans, det vil heller ikke jeg, 
men får jeg da lov å holde en bønn ved din seng?» Han 
tillot det. Jeg bøide mine kne ved sengen og søkte å legge 
i min bønn, hvad jeg ikke fikk anledning til i min sam- 
tale. Det gjaldt jo en sjels redning. Da jeg stod op 
fra bønnen grep han min hånd og med et blikk og en 
stemme som jeg aldri glemmer, sa han: «Å, gid jeg 
hadde truffet dig før.» Han døde kort efter og Jansson 
forrettet ved hans begravelse og sa i sin tale: «Thambs 
Lyche har vist at unitarismen er likeså god å dø på som 
å leve på.» Jeg var der og hadde lyst til å si: «Nei, 
Jansson. Ved dødens port var ikke unitarismen Hans 
Lyche nok — han strakte sig efter Jesus.» Og jeg tror 
han fant ham. — 


To ganger har jeg vært ansatt i Hønefoss. Siste 
gang var der meget sykdom i mitt hjem. Min hustru 
var meget dårlig og læge måtte hentes. Da han haddle 
behandlet henne, sa hun: «Jeg tror min mann er syk. 
Han sier selv nei, og har ikke villet søke læge, men nu 

må De undersøke ham.» Det blev gjort meget grundig, 
og jeg kan ennu se, hvor min kjære hustru fulgte en- 
hver av doktorens bevegelser med spent opmerksomhet. 
Da han var ferdig, sa hun: «Doktor, feiler det min mann 
noget?» «Ja, en slem plevritt.» Så vendte han sig til 
mig og sa: «De må øieblikkelig slutte med å preke og 
forlate byen med en gang. Her er en farlig luft for 
Dem.» Det er godt under slike forhold å være i Guds 
hånd og kunne si: «Alene i håp til Gud er min sjel 
stille.» Dette var i november. 

Jeg fikk en liten ferie, reiste op på landet en måned, 
men kom tilbake og optok mitt arbeide. Strevde julen 
og nyttåret over, med møter hver aften. Så tok lægen 
fatt i mig igjen og mente at jeg måtte komme til Lille- 
hammer, som var det eneste sted hvor jeg kunde ha 
håp om bedring. Det var ikke lett å bryte op dengang, 
å forlate menighet og arbeide og dermed også alle time- 
lige midler. Det var en hård kamp. Selv var jeg så med- 
tatt at min hustru måtte greie alt. Hun var også så 
enestående og takket være hennes trofaste pleie og 
hjelp, gjenvant jeg min helbred. Min hustru gav mig 
ikke bare den beste timelige pleie, men hun var også den 
Aron som holdt mine hender oppe. 

Jeg må få lov til å fortelle en par tildragelser under 
denne tid, som viser Guds kjærlighetsfulle omsorg, og 
at Gud ikke forlater sine: Vi hadde hatt nogen uker 
hvor vi bokstavelig talt ikke visste hvad vi skulde gripe 
til; det så håpløst og mørkt ut. Jeg gikk i bønn til Gud 
og bad om hjelp. Jeg minnet ham om at jeg hadde 
mange venner rundt om i landet som kanskje kunde 

hjelpe mig, og svaret kom — dog ikke som jeg hadde 
ventet. Jeg mottok et brev fra en velstående skibsreder 
på Sørlandet. Han skrev: «Gud har minnet mig om 
Dem, og jeg har hørt at De er syk. Motta innlagte av 
min overflod.» I brevet lå femogtyve kroner. Hje'pen 
kom, ikke fra nogen metodist eller nær venn, men fra 
et flyktig bekjentskap tyve år tilbake. Da kom Jesu 
ord for mig: «Der var mange enker i Israel i profeten 
Elias" dager, men til ingen annen blev han sendt enn 
til enken i Sarepta.» Guds veier er underlige. 

En annen gang jeg var i stor vanskelighet, gikk jeg 
i bønn til Gud om hjelp. Jeg nevnte i min bønn navet 
på en person og sa til Gud: «Du ser min vanskelighet 
nu. Denne mann er ikke en kristen, men han har råd 
til å sende mig (jeg nevnte et beløp), som for mig vilde 
være en hjelp nu. Kan ikke du, kjære Gud, si det til 
ham.» Tre dager efter mottok jeg brev fra den mann 
og i brevet lå det beløp jeg hadde bedt om. Sådan hjel- 
per Herren sine. 

E- 


Så nogen ord om å utdeie religiøse traktater. Det 
var særlig den tid da jeg frekventerte vår teologiske 
skole i Stockholm. Hver morgen da jeg gikk fra mitt 
private losji til skolen, brukte jeg alltid å hilse høflig 
og levere en traktat til alle jeg møtte på veien. Nogen 
tok imot dem, andre bad om å få slippe, men jeg pro- 
testerte og de måtte ta imot traktaten. Enkelte som så 
det på avstand, forsøkte å skrå over gaten, i håp om 
ikke å møte mig, men jeg var gjerne likeså hurtig over 

på det annet fortaug, og de fikk sin traktat. Nogen 
kan si at det var frekt og påtrengende, men sannsynlig- 
vis bar det frukt i sin tid. En aften jeg gikk hjem, kom 
jeg forbi en stor bygning, hvorfra der lød musikk og 
sang. Jeg stanset og lyttet. Jo, det var religiøs sang. 
Jeg gikk inn og fant et fylt lokale, hvor der var religiøst 
møte. Lokalet var overfylt og flere måtte stå ute i gan- 
gen. Da det var slutt, kom en ung dame bort til mig 
og idet hun rakte mig håniden, sa hun: <J eg er glad 
over at jeg traff Dem. Næst Gud takker jeg Dem for 
at jeg er en kristen idag.» Forundret spurte jeg, hvor- 
dan det hadde gått for sig. «De er jo for mig en frem- 
med person. Hun svarte: «Hver morgen når jeg går 
til mitt arbeide, går jeg en og samme gate, og hver mor- 
gen har jeg møtte Dem gående i motsatt retning. Tre 
dager efter hverandre har De stanset mig, hilst høflig 
og gitt mig en religiøs traktat, Det har hver dag vært 
den samme. Det Guds ord den inneholdt, gav mig ikke 
ro. Det trengte inn i mitt hjerte og bragte mig til å 
søke hen til Gud om frelse, og jeg møtte Jesus, som 
tok imot mig.» 

Jeg blev enig med en av mine kamerater ved skolen 
at vi den første mai, som jo var fridag, skulde gå ut på 
alle drikkesjapper vi fant og der utdele religiøse trak- 
tater. Det var ingen lett sak. Med hatten i hånden og 
traktatpakken under armen gikk vi inn på restaurantene, 
en til venstre, den annen. til høire. Vi bukket høflig for 
enhver, leverte en'traktat og gikk videre. Det måtte gå 
i et raskt tempo, og så sut igjen. Ffter at vi hadde vært 
på flere steder, kom vi til en restaurant, om hvilken det 

het: Her har aldri en kristen våget sig inn. Min ka- 
merat spurte mig: «Skal vi våge oss inn her?» Jeg 
svarte: «Går vi Herrens ærend, vil nok han bevare oss. 
Mulig en sjel kan reddes.» Vi gikk inn, hver til vår side. 
Jeg hadde gått gjennem to værelser og kom til det tredje. 
I døren der stod en ung mann og vinket på mig. Jeg 
følte jeg blev het, men gikk bort til ham. Han gikk 
baklengs til jeg var helt inne i det tredje værelse. Da 
gikk en annen ung mann bak mig og tok med en hånd 
fast i hver side av døren, mens den som hadde vinket 
på mig, rev traktatpakken ut av mine hender og holdt 
en tordentale til mig. Høiere og høiere lød ropene: 
«Slipp ham ikke ut! Slå ham ned!» En mann på hver 
side av mig hadde grepet hårdt om (begge mine armer. 
I denne situasjon visste jeg neppe hvad jeg skulde gjøre. 
94 vendte jeg mig til ham som koldt min venstre arm, 
så ham skarpt inn i øinene og sa: «Unge mann, hvordan 
våger De å være her i et sådant se'skap. Betenk at De 
har en sjel som må frelses.» Han slapp taket i min 
arm, og idet han segnet ned på en stol, stammet han: 
«De har rett. Jeg skulde ikke være her. Jeg er fra et 
gudfryktig hjem, hvor far og mor har bedt for mig.» 
Nu fant jeg øieblikket var inne for å handle. Med en 
rask vending slet jeg mig løs fra ham som holdt min 
høire arm, løftet den op og gav den som sperret døren 
et kraftig slag over venstre arm, så utgangen blev åpen, 
trykket hatten på hodet og styrtet ut. Til alt hell var 
også situasjonen for min kamerat blitt slik at han styr- 
tet ut gjennem utgangsdøren og vi havnet begge i to 
politibetjenters armer. Vi slapp i sanmhet ut av djeve- 

lens hule, som denne restaurant kaltes. Det er mitt håp 
at den unge mann fra det kristne hjem jeg støtte på, 
engang skal møte mig hos Gud. 

Jeg vil særlig opmuntre venner der nord, hvor der 
sjelden er anledning til religiøse møter, til å dele ut 
traktater. Skriv til Norsk Forlagsselskap, Thv. Meyers- 
gate 56, Oslo, og få tilsendt en pakke med gode religiøse 
traktater og del dem ut. Her er arbeidsmark nok, bare 
vi, bare vi hadde kjærlighet nok. 

La mig til sist fortelle hvad som hendte møg, da jeg 
I 1906, som deputeret fra vår kirkes årskonferanse be- 
søkte den svenske, som det år holdtes i Norrkøping. 

Efter første sesjons avslutning kom en av de unge 
svenske predikanter bort til mig, og idet han gav mig 
sin hånd, sa han: «Næst Gud takker jeg Dem for at 
jeg er en kristen og metodistpredikant.» Jeg sa: «Det 
forekommer mig høist besynderlig, da De jo er en ung 
mann og det er femogtyve år siden jeg forlot Sverige.» 
Han sa: «Det er dog så og nu skal De høre hvordan det 
henger sammen: De var pastor for menigheten i Såffle. 
En høstaften var De og Deres frue ute og kjørte. Det 
var koldt og regnvær. Da møtte De en liten gutt på 
veien. Han var barbent og dårlig klædd. De stanset 
hesten og spurte gutten: ««Hvorfor går du barbent så 
langt på høsten? Er det ikke koldt, og hvorfor har du 
ikke strømper og sko på?» Han svarte: «Fordi jeg ikke 
har hverken strømper eller sko.» Da sa De til ham: 
«Kom hjem til mig imorgen, så skal du få strømper og 

sko. Jeg bor i villaen i alleen op til Såffle herregård.» 
Da jeg næste dag kom, fikk jeg hvad jeg var lovet, hvor- 
efter De sa til mig: «Her har vi søndagsskole hver søn- 
dag. Vil ikke du komme her og være med?» Jeg kom 
og i søndagsskolen blev jeg ledet til Jesus, barnas venn. 
Jeg sluttet mig til menigheten, blev formaner, siden 
lokalpredikant og anbefalt av menigheten til vår teolog- 
iske skole. — Haidide ikke De tatt vare på den lille gutten, 
hadde det ikke skjedd.» I sannhet: Kast ditt brød på 
vannet og du skal finne det igjen. 


* 


Da jeg for nogen år siden besøkte Haugesund og 
Stavanger inntraff der noget som var lhelt eiendomme- 
lig: Jeg hadde hatt en rekke møter i Haugesund, som 
avsluttedes med en fest. Under denne kom jeg i per- 
sonlig samtale med en mann, som hadde tatt plass på 
den aller nederste benk i kirken. Mannen gav et godt 
inntrykk og forekom å være sterkt under Guds Ändis 
påvirkning. Det var jo mig en glede å henvise ham til 
de deler av Guds ord som sådanne var i behov av, hvil- 
ket han syntes å motta med begj ærlighet. 

Dagen efter reiste jeg til Stavanger for å holde en 
rekke møter der. Dagen efter min ankomst blev jeg op- 
merksom på at en bil stanset utenfor presteboligen, 
hvor jeg bodde under mitt ophold i byen. Et bud om at 
en herre ønsket å treffe mig, bragte mig straks ut til 
bilen. Til min overraskelse så jeg her den mann som 
jeg på idet siste møte i Haugesund hadde talt med. Jeg 
spurte ham straks: «Er ikke De fra Haugesund, og var 

Tot ikke Dem jeg talte med i kirken på festen?» Har 
bekreftet dette, og da jeg spurte ham hvordan han 
visste at jeg var her, svarte han: «Jeg har spurt mig 
frem, og må få en samtale med Dem.» Vi gikk inn og 
jeg spurte ham hvad han hadde på hjertet. Hans svar 
var: «Jeg hadde et syn som De må forklare for mig: 
Jeg syntes jeg så en stige reist til himmelen og øverst 
oppe satt De og vinket til mig at jeg skulde komme derop. 
Dette syn hadde jeg før jeg hadde sett Dem, men kjente 
Dem igjen da jeg kom til kirken i Haugesund. Hvad 
betyr det?» Jeg svarte: «Jeg kan ikke forklare Dem 
synet, men jeg kan og vil gjerne søke å forklare Dem 
veien til Gud.» Og så talte vi en stund sammen, idet jeg 
så enfoldig som jeg kunne, forklarte ham den apne vei 
til frelse gjennem Jesus. Ffter dette forenet vi oss i 
bønn. Da jeg hadde holdt bønn opmuntret jeg ham til 
å be selv. Han foldet sine hender og leste sitt «Fader- 
vår». Aldri hadde jeg vel hørt et «Fader-vår» være lest 
under så dype følelser. Vi reiste oss fra bønnen og hans 
ansikt lyste. Han bød mig farvel og returnerte tilbake 
til Haugesund med aftenruten. Sjelden har jeg vel møtt 
en søkende sjel som for å finne frem, foretok en sådan 
reise frem og tilbake mellem Haugesund og Stavanger. 
Jeg har siden hatt anledning til å hilse på mannen i 
Haugesund og han lever et lykkelig liv i samfund med 
Gud. Takk og pris til Herren! 

For flere år siden kom jeg til en by hvor jeg visste 
at en sønn av en familie, jeg fra gammelt regnet som 
nogen av mine venner, bodde og var ansatt i en større 
forretning. Jeg bestemte mig for å avlegge ham en vi- 

sitt. Da jeg kom, sa han: «Det var vennlig at De vilde 
hilse på mig. Jeg var jo bare en liten gutt dengang De 
var pastor der hjemme, men jeg husker godt at mine 
foreldre ofte sa, at ingen av de prestefamilier som 
hadde vært ansatt i deres menighet, hadde de satt så 
stor pris på som Dem og Deres frue.» Vi snakket sam- 
men en lang stund; så vendte han sig til mig og sa: 
«Synes, De ikke det er rart at jeg, som ingen annen ut- 
dannelse har enn folkeskolen, har nådd en så god stil- 
ling som den jeg nu innehar?» Jeg svarte ham: «Det 
er ikke godt for mig å bedømme, når jeg ikke vet hvor 
god Deres stilling er.» Han svarte: «Når jeg forteller 
Dem at jeg minst har en statsråds gasje, sier vel det 
nok. Og vet De hvad som har hjulpet mig til å nå dit? 
Jo, nu skal De høre: Fra jeg var en liten øutt, sa jeg 
til mig selv: Jeg vil frem, og det skal gå. Mislykkedes 
jeg en gang, gjorde jeg det om igjen, og jeg sa: Jeg vil 
frem, og så gikk det.» Jeg svarte ham: «Ja, det er rett 
å ta livet så.» Så fortsatte han: «Nu taler De ofte til 
unge menn, lov mig da å si til dem» — og her tok han 
mig i jakkekraven — «uten at De sier: Jeg vil! nytter 
det ikke for dem å nå frem.» Dette lovet jeg ham. — 
Efter en kort pause sa jeg til ham: ««Hør mig nu litt. 
De har vokset op i et gudfryktig hjem, hvor far og mor 
viste Dem veien til Gud. De har vel sagt at fars og 
mors Gud skal også være min Gud?» Der inntrådte en 
pause, og han slo øinene ned. Jeg tok nu med begge 
mine hender i hans jakkekrave, således som han hadde 
holdt mig, da jeg gav ham mitt løfte, og sa, idet jeg 
så ham alvorlig inm i øinene: «De har vel ikke glemt 

å si: «Jeg vil!» Neppe hadde han ventet å få sitt: «Jeg 
vil!» så snart rettet til sig selv. Mens jeg holdt ham i 
jakkekraven sa jeg: «Kjære Dem, mens jeg nu holder 
Dem slik, si til Jesus: «Jeg vil!» — — 

Min leser, har du sagt: «Jeg vil!» til Jesus? Du kan- 
skje svarer: «Det er ikke et øieblikks sak.» Kanskje 
og kanskje ikke. Jeg vil da fortelle dig hvad jeg op- 
'evide en dag jeg gikk i en gate i Oslo. I en port til et 
hus stod en mann. Da han fikk se mig komme smilte 
han, løftet hatten og nikket. Jeg stanset og spurte: 
«Hvem er De, som hilser så vennlig?» «Jeg er fra ,,38” !» 
«Hvad er det?» spurte jeg. «Vet De ikke at pastor Bar- 
ratt har sine møter i Møllergaten 38?» svarte han. 
«Jaså,» sa jeg, «er De blandt den venneflokk?» «Ja, det 
er jeg,» svarte han. «Men forresten er det besynder- 
lig at De ikke kjenner mg. De er jo min åndelige far.» 
«Hvordan kan det henge sammen?» spur!e jeg. Han for- 
talte følgende: «Jeg var politikonstabel på Hønefoss. 
En søndag var det min tur å gå vakt i den gate hvor 
metodistkirken lå. Gaten var tom for folk og jeg tenkte: 
Det går visst an at du stikker inn i kirken en stund! 
Jeg gjorde det. Det var Dem som preket. Jeg hadde 
plassert mig på nederste benk, for når prekenen var slutt 
straks igjen å stikke ut. Efter Dere: «amen» gikk jeg 
ut av kirken, men da hadde Jesus tatt mig, og jeg har 
siden tilhørt ham.» Tenk — å gå inn i kirken som et 
helt verdslig menneske, og gå ut som en frelst sjel, full 
av fred og med et levende håp. Du vil kanskje si: «Ja, 
han kanskje følte sig som et ulykkelig menneske og leng- 
tet efter frigjørelse.». Mulig det. Han nevnte intet om 

det. Gud sier jo at den som tørster får komme. Men 
det er tillagt, at den som vil, får motta livsens vann ufor- 
skyldt, og som et bevis også for den sannhet vil jeg 
fortelle følgende: 

Jeg besøkte engang Skien og efter at jeg hadde pre- 
ket en aften, kom en mann op til mig, rakte mig sin hånd, 
tok armen om min hals og kysset mig på det ene kinn, 
hvorefter han sa: «Næst Gud takker jeg Dem at jeg 
er frelst. For sytten år siden kom jeg som en forherdet 
synder inn i metodistkirken på Horten. Men jeg gikk 
ut som en frelst sjel» Næste gang jeg kom til Skien 
bodde jeg i denne broders hjem. Som vi satt og sam- 
talte om hvordan Gud kunide frelse sjeler, sa jeg til ham: 
«Nu skal jeg fortelle Dem noget jeg oplevde engang. 
Det var på Horten. Vi hadde møte hver aften i vår kirke. 
Da jeg en aften efter møtets avslutning skulde gå, stod 
der nede ved døren to menn. Jeg hilste på den første 
og spurte om han ikke vilde gi sig til Gud, hvilket han 
gjerne vilde. Så vendte jeg mig til den annen, som stod 
stram ved en stolpe, og gav ham det samme spørsmål. 
Jeg fikk kun til svar: «Jeg er så hård, jeg.» Jeg så til 
ham: «Det er ikke spørsmålet om De er hård eller myk, 
min om De vil, for den som vil, selv om han er hård, 
får ta livets vann uforskyldt.» Vi forenet oss så i bønn 
om frelse for disse to. Den første jeg talte til, og som 
lengtet efter frelse, bøide sine kne ved min side, den 
annen blev stående ved stolpen, og under det jeg bad 
uttalte han gang på gang: «Jeg er så hård jeg.» Då vi 
reiste oss fra bønnen, spurte jeg ham som hadde bøid 
kne ved min side, om han trodde at Gud hadde tatt imot 

ham, hvortil han frimodig gav sitt ja. Så vendte jeg mig 
til ham som var hård, med samme spørsmål. Uten å 
felle en tåre eller vise nogen sinnsbevegelse, svarte han: 
«Ja, jeg tror. Gud frelste mig, tross jeg var hård.» — 


Dia jeg sluttet, sa min vert: «Den hårde mann — det 
var jo mig — og inderlig takk til Gud, som tok mig som 
jeg var.» 


Kjære leser! Ta også du imot den uforskyldte frelse, 
så vi alle engang kan samles der hvor ingen tåre rinner. 


METODISTKIRKENS EVANGELIST- 
VIRKSOMFET FNORD-NORGE 


Metodistkirken har i flere år drevet sitt spesielle 
hjemmemisjonsfelt i Nord-Norge ag drevet dette hoved- 
sakelig ved frivillige bidrag. Det er ofte forburdet med 
forholdsvis store utgifter å komme rundt i bygdene 
i vår nordlige landsdel, og da den økonomiske stilling 
blandt folket der oppe ofte er meget dårlig, kan der ikke 
drives nogen virksomhet uten hjelp utefra. Av denne 
grunn er der ikke så mange forkynnere på d'sse felter, 
som i det sydlige Norge, men behovet er naturligvis like 
stort og derfor søker også vi å være med så langt som 
vi er i stand dertil. 

Når pastor Wiel nu av kjærlighet til dette arbeide 
sender ut nærværende bok, er vi ham naturligvis mege 
takknemlig og tør håpe at leserne vil være oss behjelpe- 
lig med å få den omsatt i flest mulig eksemplarer. 

Alle omkostninger i forbindelse med wutgivelsen, er 
ordnet av pastor Wiel, så hele bruttoinntekten tilfaller 
arbeidet. 

For tiden arbeider vi i Vesterålen, Lofoten og på 
Helge'and, og vi anbefaler våre tre evangelister, hvis 
foto er avbildet på næste side, til de troendes forbønn. 


Harstad i februar 19837. 


Paulli Sørensen, 
p. t. distriktsforstander 
i Nord-Norge. 


Sørensen. 


Pastor Paulli 


Pastor Zander Bratland 


K. Normann-Nilsen. 


Pastor 


Ernst Ekeberg 


Pastor 

